Aga loomulikult, kui ta mõelda või keelt ei oska, siis on ikka keeruline. Neid probleeme on miljoneid kordi muudes riikides lahendatud ja me ei küsi, kuidas Prantsusmaal erineva keelelise taustaga õpilased hakkama saavad. Konkreetsetel juhtudel võib tõesti probleeme olla, aga mul pole mingeid kahtlusi, et inimene, kes on käinud Eestis põhikoolis ja  läbinud õppekavas ette nähtud keeleõppe, ei saaks hakkama. Loomulikult pole see nii lihtne kui emakeeles, aga see pole ka põhimõtteline takistus. Ise olen õppinud füüsikat väga mitmes keeles ja pole kunagi aru saanud, et keel takistuseks oleks.